যদিও অভিযোগ মানতে নারাজ টুসু মন্দির কমিটির সভাপতি লক্ষণ রায়। তাঁর কথায়, “না না, আমরা টুসু সংস্কৃতি ভাঙতে চাই না। আমরা সমৃদ্ধই করতে চাই এই সংস্কৃতি। আমরা চাই টুসুকে কেন্দ্র করে এই এলাকার সংস্কৃতির বিকাশ হোক। কিছু মানুষের কর্মসংস্থান হোক। আর্য বা ব্রাহ্মণ্য আগ্রাসনের তত্ত্ব মানতে তিনি নারাজ। তিনি বলেন, সে রকম সম্ভাবনা নেই। টুসু মন্দিরে কোনো ব্রাহ্মণ বৈদিক মন্ত্র পাঠ করে পুজো করবেন না। পুজো করছেন কুড়মী মাহাত সমাজেরই লায়া শশধর মাহাত। তিনি টুসু গান করেই পুজো করেন।